open-index/open-wikipedia-markdown huggingface dataset:
Effektiewe temperatuur

Die **effektiewe temperatuur** van ’n liggaam soos ’n ster of planeet is die temperatuur van ’n swartstraler wat dieselfde algehele hoeveelheid elektromagnetiese straling sal uitstraal. Effektiewe temperatuur word dikwels gebruik as ’n raming van ’n liggaam se oppervlaktemperatuur as die kurwe van die liggaam se uitstraalvermoë (as ’n funksie van golflengte) nie bekend is nie.

As die ster of planeet se netto uitstraalvermoë in die betrokke golflengteband minder as dié van ’n swartstraler is, sal die liggaam se werklike temperatuur hoër wees as die effektiewe temperatuur. Die netto uitstraalvermoë kan laag wees vanweë oppervlak- of atmosferiese eienskappe, insluitende ’n kweekhuiseffek.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Jeannine Auboyer

**Jeannine Auboyer** (1912 - 1990) was 'n Franse kurator van die Musée Guimet (1965–80) in Parys wat verskeie Argeologiese ekspedisies na Indië en Kambodja onderneem het en ook verskeie Franstalige geskiedenisboeke geskryf het. Sy is veral bekend vir haar boek, *Daaglikse Lewe in Antieke Indië* (Frans: ''La Vie quotidienne dans l'Inde ancienne)'', te wete 'n oorsig van antieke Indiese rituele en gebruike, waarvan baie vandag nog voorkom in die Indiese samelewing.

## Verwysings
Alphard

**Alphard** (ook bekend as **Alpha Hydrae** of **α Hya**) is die helderste ster in die sterrebeeld Noordelike Waterslang (Hydra). Dit is ’n reusester wat koeler maar helderder as die Son is. Dit is sowat 177&nbsp;ligjare van hier.

Alphard verskyn op die vlag van Brasilië en simboliseer die deelstaat Mato Grosso do Sul.

## Naam
thumb|links|200px|Die westelike deel van die Noordelike Waterslang, met Alphard as die helderste ster naby die middel.

Die ster se Bayer-naam is "Alpha Hydrae". Die tradisionele naam, "Alphard", kom van die Arabiese الفرد *al-fard*, "die alleenstaande een", omdat daar nie ander helder sterre in sy omgewing is nie. Die Internasionale Astronomiese Unie se sternaamwerkgroep (WGSN) het die naam Alphard in Julie 2016 aan die ster toegeken.

## Eienskappe
Alphard se massa is drie keer dié van die Son. Dit is sowat 420&nbsp;miljoen jaar oud, het wegbeweeg van die hoofreeks en ’n reusester geword met ’n sterreklassifikasie van K3 en ligsterkteklas tussen II en III. Dit het uigesit tot 50 keer die radius van die Son.

Metings het wisselings in die ster se radiale snelheid en spektraallynprofiel getoon. Die wisselings duur van ’n paar uur tot verskeie dae. Die korttermynwisselings is waarskynlik die resultaat van pulse, soortgelyk aan dié van die Son. ’n Verband tussen die wisselings in die asimmetrie van die spektraallynprofiel en die radiale snelheid is ook gevind. Die multiperiodewisselings maak HD&nbsp;81797 (Alphard) ’n voorwerp waarin groot belangstelling heers vir asteroseismologiese ondersoeke.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Praecipua

**Praecipua** (ook bekend as **46 Leonis Minoris** of **46&nbsp;LMi**) is die helderste ster in die sterrebeeld Klein Leeu (Leo Minor). Sy sterreklassifikasie is K0+III-IV, wat aandui dit is ’n rooireus of subreus, en dit het ’n skynbare magnitude van 3,83. Dit is sowat 95&nbsp;ligjare van die Son af. Dit is vermoedelik ’n veranderlike ster met ’n wisseling van omtrent 0,05 magnitudes. Die naam was dalk oorspronklik dié van 37&nbsp;Leonis Minoris wat later verkeerdelik aan 46&nbsp;Leonis Minoris gegee is. Die Internasionale Astronomiese Unie se sternaamwerkgroep (WGSN) het die naam op 30 Junie 2017 amptelik vir dié ster goedgekeur.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Arneb

**Arneb** (ook bekend as **Alpha Leporis** of **α Lep**) is die helderste ster in die sterrebeeld Haas (Lepus), en is sowat 2&nbsp;218&nbsp;ligjare van die Son af.

## Naam
Die ster se Bayer-naam is "Alpha Leporis" en sy Flamsteed-naam "11&nbsp;Leporis". Die tradisionele naam, "Arneb", kom van die Arabiese أرنب *arnab*, "haas" het die naam Arneb in Julie 2016 vir die ster goedgekeur. 

## Eienskappe
Arneb is ’n groot ster met ’n massa van sowat 14 keer dié van die Son en ’n radius van 129 keer die Son s’n. Dit is sowat 2&nbsp;218&nbsp;ligjare van hier af. Die ster het ’n sterreklassifikasie van F0&nbsp;Ib; die ligsterkteklas Ib dui aan dit is ’n superreus met ’n laer ligsterkte. Sy spektrum dien sedert 1943 as een van die stabiele ankerpunte vir die klassifikasie van ander sterre. Die ster se effektiewe temperatuur is sowat 6&nbsp;850&nbsp;K, wat dit die geelwit kleur gee wat tipes van F-tipe sterre is. Dit is sowat 13&nbsp;miljoen jaar oud.

Arneb is ’n ouer, geëvolueerde ster wat reeds deur sy superreusfase is en nou in die laaste stadium van sy sterevolusie is, of dit sit dalk nog uit as deel van sy superreusfase. Volgens sy geraamde massa sal dit na verwagting in ’n supernova ontplof – maar nie voor die volgende miljoen jaar nie. 

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Sile

Die **Sile** (Venesiaans: *Sil* /'sil/ of Siłe /'siːe/) is 'n rivier in die Noordoos-Italiaanse administratiewe streek Veneto wat in die Adriatiese See uitmond. Met 95 km is dit die langste rivier in Italië wat uit sogenaamde *risorgive* ontspring, 'n soort Karstbronne.
duimnael|links|220px|Historiese waterwiele in die Oasi Cervara
Die rivier se hoofbronne is sowat 20 km wes van Treviso naby Casacorba di Vedelago (provinsie Treviso) en Torreselle di Piombino Dese (provinsie Padua) geleë. Die rivier vertak in talle waterare voordat dit deur Treviso vloei. Die Sile staan bekend vir sy helder en suiwer water wat dit gewild maak by hengelaars. Watervloei en -peile is konstant, ook tydens sterk reënval, sodat die Sile al vroeg as veilige waterweg gebruik is wat Treviso met Venesië verbind het. Langs sy oewers het meule en papierfabrieke ontstaan waarvan sommige gerestoureer is. 

Die rivierloop en -monding is in 1683 deur die Venesiaanse owerheid verander om waterpeile in die Venesiaanse strandmeer te reguleer en vermoddering te voorkom. Die Sile is destyds in die Piave-rivierbed omgelei. Dele van die riviergebied is in die 1960's drooggelê wat die rivierlandskap se aantreklikheid vir toeriste ietwat verminder het. Intussen word 'n groter deel van die rivierlandskap beskerm as *Parco naturale regionale del Fiume Sile*.

## Verwysings
Jon Halliday (geskiedkundige)

[duimnael|Halliday (links, en regs in die spieël) en Chang met die Spaanse politikus [Santiago Carrillo.]]
**Jon Halliday** is 'n Ierse geskiedkundige wat spesialiseer in moderne Asië. Hy is 'n voormalige Senior Besoekende Navorsingsgenoot by  King's Kollege Londen.

Halliday het agt boeke geskryf of geredigeer, insluitende 'n onderhoud met die VSA filmmaker Douglas Sirk. Bykomend hiertoe, het hy en sy vrou, Jung Chang, saam met wie hy woon in Notting Hill, Wes-Londen, navorsing gedoen en 'n biografie geskryf oor Mao Zedong getiteld *Mao: the Unknown Story*, wat lof van die hoofstroom media, maar ernstige kritiek van skolastici en geskiedkundiges, ontvang het. 

Jon Halliday is die ouer broer van die oorlede Ierse akademikus en skrywer betreffende internasionale verhoudinge, Fred Halliday.

## Bibliografie
**Sirk on Sirk: Interviews with Jon Halliday* (Secker & Warburg 1971), 
*  (met Gavan McCormack)
**Japanese Imperialism Today: "Co-prosperity in Greater East Asia"* (Penguin 1973),  (met Gavan McCormack)
**The Psychology of Gambling* (Allen Lane 1974),  (red. met Peter Fuller)
**A Political History of Japanese Capitalism* (Monthly Review 1975), 
**The Artful Albanian: The Memoirs of Enver Hoxha* (Chatto & Windus 1986),  (ed.)
**Mme Sun Yat-sen (Soong Ching-ling)* (Penguin 1986),  (met Jung Chang)
**Korea: The Unknown War* (Viking 1988),  (met Bruce Cumings)
**Mao: The Unknown Story* (Jonathan Cape 2005),  (met Jung Chang)

## Notas 
## Verwysings
Botteniga

Die **Botteniga** is 'n rivier in die Noordoos-Italiaanse provinsie Treviso wat net noord van Treviso naby San Pelaio uit sogenaamde *risorgive*, 'n soort Karstbronne, ontspring en in Treviso in die Sile uitmond. Die rivier ontvang in sy boloop water uit die La Cerca-kanaal, die Pegorile en die Piavesella di Nervesa voordat dit naby die stadsmuur van Treviso, digby die brug Ponte de Pria, in meerdere takriviere en kanale verdeel:

* die Cagnan Grande  of Pescheria-kanaal,
* die Cagnan Medio of Buranelli-kanaal (743 m, genoem na vishandelaars van die eiland Burano naby Venesië),
* die Cagnan della Roggia of Siletto-kanaal (1&nbsp;117 m),
* Convertite-kanaal (ook Santa Sofia-kanaal genoem, 882 m, grotendeels ondergronds), en
* 'n kanaal aan die stadsmuur se oostekant.

Die gesofistikeerde stelsel van kanale en waterlope dateer uit die 16de eeu en is deur Giovanni Gioconda as deel van Treviso se versterkings beplan en gebou. Alle kanale en waterlope mond in die Sile uit.

Water uit die Botteniga voed ook 'n Karstbron binne die stadsmuur van Treviso se *Centro storico* waaruit die Cantarane-kanaal ontspring. Sy loop van 447 m is tans grotendeels ondergronds.

## Verwysings
Y Sagittarii

**Y Sagittarii** is ’n veranderlike ster in die sterrebeeld Boogskutter (Sagittarius). Dit is ’n Cepheïed met ’n skynbare magnitude van 5,77 en is die derde helderste ster in die sterrebeeld, naas X&nbsp;Sagittarii en W&nbsp;Sagittarii. Dit is sowat 1&nbsp;293&nbsp;ligjare van die Son af.

## Eienskappe
Y Sagittarii se skynbare magnitude wissel in ’n periode van 5,7736 dae tussen 5,25 en 6,24. Sy sterreklassifikasie is F8II en sy effektiewe temperatuur 5&nbsp;370&nbsp;K. Sy radius is 50 keer dié van die Son en sy massa ses keer die Son s’n. Dit het ’n rotasiespoed van 16&nbsp;km/s en ’n metaalinhoud soortgelyk aan die Son s’n: sowat 0,05. Daar is ’n effens oorvloed van koper, sink, yttrium en natrium – omtrent dubbel soveel as in die Son ([Na/H] = 0,27).

## Dubbelster
Daar is getuienis dat Y&nbsp;Sagittarii ’n spektroskopiese dubbelster kan wees. ’n Wentelperiode van 10&nbsp;000 tot 12&nbsp;000 dae is vir die stelsel voorspel.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Actv

**Actv S.p.A.** (***Azienda del Consorzio Trasporti Veneziano*** - "Onderneming van die Venesiaanse Vervoerkonsortium") is 'n munisipale onderneming wat sedert sy stigting in 1978 die openbare vervoernetwerk in die historiese middestad van Venesië en die Venesiaanse strandmeer asook die verbindings met die vasteland bedryf en bestuur. Saam met die stedelike, maatskaplike en ekonomiese ontwikkeling en groei van Venesië, die omliggende eilande en uitgestrekte residensiële en nywerheidsbuurte op die vasteland het Actv sy netwerk voortdurend uitgebrei en aangepas. Actv vervoer daagliks duisende passasiers, Venesiane en besoekers, op waterbus-, trem- en busroetes in Venesië, Chioggia en die Venesiaanse voorstadsones op die vasteland.

Die onderneming se oorspronge strek terug tot 1881 toe die eerste stoombootroete op die Canal Grande in bedryf gestel is. Verdere mylpale was die vestiging van 'n trolliebusnetwerk in Mestre en die Lido di Venezia, die uitbreiding van waterbus- en veerbootroetes in die Venesiaanse strandmeer, die opening van tremlyne tussen Favaro en Venesië en tussen Marghera en die middestad van Mestre, die elektrifisering van busroetes op die Lido en Pellestrina-eiland en die invoering van voertuie met hibriede aandrywing.

## Galery 

Vaporetto, Grand Canal, Venice.jpg|'n Actv-waterbus (*vaporetto*) op Venesië se Canal Grande
Metamauco (ship, 1998).jpg|'n Actv-veerboot in die Giudecca-kanaal, op die roete tussen die eilande Tronchetto en Lido di Venezia
IRISBUS ACTV in Mestre.jpg|'n Actv-bus in Mestre
Actv tram Venezia leaving Piazzale Roma 2017.jpg|'n Actv-trem op die Piazzale Roma, Venesië, op pad na Favaro op die vasteland

## Eksterne skakels 
*  *Die geskiedenis van openbare vervoer in Venesië*
Aas en omskakel

**Aas en omskakel** is 'n skelmstreek wanneer 'n persoon met iets gelok word en dan word iets anders aangebied. Byvoorbeeld, 'n handelaar adverteer 'n baie goedkoop produk. Indien die kliënt daar opdaag is die produk nie beskikbaar nie en dan hoop die handelaar dat die kliënt tog iets sal koop omdat hy reeds in die winkel is.

Dit word ook gebruik in debatte: Dit is wanneer 'n persoon 'n geldige voorbeeld van iets gee en dit dan wil laat geld in 'n ander konteks wat egter nie geldig is nie.

## Kyk ook
* Ad hominem
* Argument uit stilte
* Beroep op outoriteit
* Genetiese denkfout
* Godwin se wet
* Rooi haring
* Sirkelredenasie
* Spesiale pleidooi
* Strooiman
Salone Nautico di Venezia

230px
**Salone Nautico di Venezia**

**Internasionale Sportbootskouvan Venesië**

----

200px

**Venesië**

----

----

**Webtuiste**
*Salone Nautico di Venezia*

Die ***Salone Nautico di Venezia*** is 'n internasionale sportbootskou wat sedert 2002 jaarliks in Junie in Venesië, Italië gehou word. Die skou van 2019 is tussen 18 en 23 Junie in die historiese skeepswerf *Arsenale di Venezia* gehou en het sy deure op 19 Junie vir die publiek geopen. Altesaam 43 werkswinkels en konferensies oor volhoubaarheid, ontwerp en tegnologie is aangebied. Die skou is daagliks deur 'n *YouTube Livestream* gedek en het sowat 27&nbsp;000 besoekers uit 27 lande gelok.

## *Salone Nautico 2020 → Arrivederci al 2021* 
Die* Salone Nautico 2020* sou oorspronklik tussen 3 en 7 Junie 2020 weer in die historiese Venesiaanse skeepswerfkompleks *Arsenale* gehou word. Weens die Koronaviruspandemie sal die skou egter eers in 2021 weer plaasvind.

## Verwysings 
## Eksterne skakels 
;Media
* *YouTube.com: Venezia Unica - Salone Nautico di Venezia 2019*
* *YouTube.com: Vela Veneta - Salone Nautico di Venezia 2019*
* *YouTube.com: Riva 50 Wêreldpremière (Riva Superyachts Division, Ferretti Group, Italië)*
* *YouTube.com: Salone Nautico Venezia - Arena Tech Lab 20 giugno 2019 → 6 ure 48 min*
* *YouTube.com: Venezia Unica - Salone Nautico di Venezia 2020*
Muckleneuk-moorde

Die **Muckleneuk-moorde** was vyf moorde wat in 2019 binne 'n paar weke van mekaar in Muckleneuk in Pretoria, Gauteng plaasgevind het. Al die slagoffers was middeljarige, hawelose mans en is gedurende die nag vermoor. 

## Reaksies 
* Elias Mawela, Gautengse polisiehoof: "Sonder om paniek onder gemeenskappe in veral die Muckleneuk-omgewing te saai, wil die polisie die publiek maan om waaksaam te wees teen hierdie nagtelike bekruiper wat op weerloses teer. Ons, as die polisie, moet dadelik werk hiervan maak en verseker dat dié waansin beëindig word."

## Verwysings
Tolima (departement)

regs|duimnael|200px|Vlag van Tolima.
regs|duimnael|200px|
[links|duimnael|250px|Ligging van Tolina in [Colombia.]]
**Tolima** is 'n departement van Colombia. Die hoofstad is Ibagué.
Quindío

regs|duimnael|200px|Vlag van Quindío.
regs|duimnael|200px|
[links|duimnael|250px|Ligging van Quindío in [Colombia.]]
**Quindio** is 'n departement van Colombia. Die hoofstad is Armenia.
Huila (departement)

duimnael|regs|Ligging van Huila.
**Huila** is 'n departement van Colombia. Die hoofstad is Neiva.

## Eksterne skakels 
* Regering van Huila se amptelike webwerf
Bolívar (Colombia)

duimnael|regs|Ligging van Bolívar.
**Bolivar** is 'n departement van Colombia. Die hoofstad is Cartagena.
Museo Storico Navale di Venezia

220px
**Museo Storico Navale di Venezia**

**Historiese Vlootmuseum van Venesië**

----

180px

**Riva San Biagio**
**Castello, Venesië**

----

**Stigting**

1919

----

**Eienaar**

Italiaanse Vloot

----

**Webtuiste**
*Museo Storico Navale*

Die ***Museo Storico Navale di Venezia*** is 'n vloot- en seevaartmuseum in besit van die Italiaanse Vloot, geleë in die Venesiaanse *sestiere* Castello naby die historiese skeepswerf *Arsenale*. Die museum se uitstallings word in 'n voormalige gerestoureerde 15de eeuse graanstoorhuis op die Campo San Biagio gehuisves.

## Uitstallings 
[duimnael|links|Fragment van 'n 17de eeuse Venesiaanse [Galei (skip)|galei met versierings]]
[duimnael|links|'n *Bragozzo*, 'n vissersboot vir 'n bemanning van twee of drie vissers, soos gebruik in die [Adriatiese See]]
duimnael|links|'n Nie-seremoniële dogeboot
[duimnael|links|Model van die *Bucintoro*, die seremoniële boot waarmee die Doge as Venesiaanse staatshoof op [Hemelvaartsdag die jaarlikse simboliese huwelik van Venesië met die Adriatiese See, die *Sposalizio del Mar*, voltrek het. Die oorspronklike boot is in Januarie 1798 deur Napoleontiese soldate vernietig wat die bladgoud probeer steel het]]
Die museum se uitstallings dokumenteer die geskiedenis van seevaart in die algemeen en fokus daarnaas op die historise ontwikkeling van die seemagte van die Republiek Venesië en Italië. Op vyf verdiepings met 42 vertoonlokale word op 'n oppervlakte van sowat 4&nbsp;000 vk m 'n groot verskeidenheid skeepsmodelle, rekonstruksies, wapens, uniforms, vlae, seevaartinstrumente, seekaarte en ander voorwerpe vertoon.

## Geskiedenis 
Die museum se versameling van skepe het sy oorsprong in die sogenaamde *Casa dei Modelli*,  'n argief op die terrein van die Republiek Venesië se skeepswerf, die *Arsenale*. Hier is vanaf die laat 17de eeu modelle van alle skepe en bote bewaar wat op die werf gebou is. Die museum se wapenversameling baseer op 'n versameling uit die Dogepaleis wat daar in die *Sale dell’armar*, die wapensale, vertoon is. Nadat albei versamelings in 1797 deur soldate van die Napoleontiese besettingsmag geplunder is, is die oorblyfsels in die *Museo dell’Arsenale* bewaar en vertoon.

In 1919 het die Italiaanse Admiraliteit besluit om 'n nuwe vlootmuseum op te rig wat in 'n gebou op die *Arsenale*-terrein gehuisves sou word. Saam met die eweneens nuutgestigte *Museo tecnico navale* in La Spezia, waar die Italiaanse Vloot se skeepstegnologie gedokumenteer word, behandel die Venesiaanse museum die amptelike geskiedenis van Italië se seemag.

Sedert 1964 word die Venesiaanse museum in 'n voormalige graanstoorhuis op die Campo San Biagio gehuisves. Hier is vroeër die skeepsproviand vir die Venesiaanse vloot (brood en beskuite) bewaar.

## Verwysings
San Andrés en Providencia

**San Andrés y Providencia** is 'n departement van Colombia. Die eilandgroep bestaan ​​uit 'n versameling koraal-eilande in die Karibiese See, ongeveer 775 kilometer noord van Colombia en 220 kilometer oos van Nicaragua . Die hoofstad is San Andrés op die gelyknamige eiland.

Die eilandgroep bestaan ​​uit die twee groter eilande, San Andrés 26 km² en Providencia 17 km², en 'n kleiner eilandjie, Santa Catalina 1 km²,  en dan enkele ander klein, onbewoonde eilande en koraalriwwe. 

***Geskiedenis***

Die eilande en eilandjies was deur die geskiedenis heen in verskillende hande en daar word ook internasionale aansprake op die verskeie klein eilande in die 21ste eeu gemaak. 

San Andrés is vermoedelik ontdek deur Nederlandse ontdekkingsreisigers. 

Die berugte seerower Henry Morgan het die eilande van 1670 tot 1689 beheer . Dit bevorder die legende dat Henry Morgan een of meer van sy skatte in en om die eilande weggesteek het.

**Internasionale eise**

Vanaf die laat 17de eeu het die Spanjaarde die eilande in besit geneem. Aan die einde van die koloniale era het die eilande tot die Cartagena provinsie behoort . Groter Colombia het in 1822 beheer oor die eilande verkry, kort nadat sy eie onafhanklikheid verkry is. 

Die bevolking van die bewoonde eilande bestaan ​​hoofsaaklik uit afstammelinge van slawe en mulatte wat deur die eeue heen na San Andrés en Providencia vervoer is. 

Mense praat Criollo Sanandresano in  San Andrés. Dit is 'n vorm van Kreools wat benewens die algemeen aanvaarde Spaans met Karibiese en Colombiaanse aksente vermeng is.

Die meeste immigrante se hoofinkomste is uit toerisme. Hulle is van die kusafdelings Atlántico , Bolívar en Magdalena .

Daar is ook 'n relatiewe groot groep Libanese op die eiland. Hulle besit die grootste deel van die middelklas, wat belastingvry handel in parfuum , juweliersware en ander luukse produkte, dikwels almal in dieselfde winkel.

## Bronnelys 
* *Providence Island, 1630–1641, The Other Puritan Colony* - deur Karen Ordahl Kupperman, Universiteit an Connecticut.

## Eksterne skakels 
* Amptelike webblad : Geotoerisme,  San Andres. Providencia en Santa Catalina is ideale plekke vir Geotoerisme. Gaan na die webtuiste waar jy 'n interaktiewe kaartgids van National Geographic kan vind van plekke om te besoek.
* ICJ Nicaragua v. Colombia (Preliminary Objections) and (Merits) and 2007 Preliminary Objections Judgment and ASIL and BBC and Colombia President and Colombia MFA and Analysis 20 Hague YIL 75-119 2008.
* Tour Operator in the island, website with satellite map (Spanish).
* Tour Operator with Travel tips and must see in San Andrés in (en;es;de).
* Scuba diving information about San Andrés (Spanish).
* Information on some Atolls (German).
* Information on Colombian lighthouses (German).
* Oceandots at the Wayback Machine (geargiveer op 23 Desember 2010).
* New York Times article on independence movement.
Alpha Lupi

**Alpha Lupi** (afgekort as **α Lup**) is die helderste ster in die suidelike sterrebeeld Wolf (Lupus). Dit het ’n skynbare magnitude van 2,3,

Alpha Lupi is ’n eiebeweginglid van die Bo-Centaurus-Lupus-subgroep van die Scorpius-Centaurus-assosiasie (’n OB-assosiasie), die naaste groep swaar sterre aan die Son wat saam deur die ruimte beweeg. Die assosiasie is sowat 16-20&nbsp;miljoen jaar oud en is ook die bron van die borrel warm gas waarin die Son geleë is, bekend as die Plaaslike Borrel.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Alpha Lyncis

**Alpha Lyncis** (afgekort as **α Lyn**) is die helderste ster in die noordelike sterrebeeld Rooikat (Lynx), met ’n skynbare magnitude van 3,13. Dit is ongewoon in die sin dat dit die enigste ster in die sterrebeeld met ’n Bayer-naam is. Volgens parallaksmetings is dit sowat 203&nbsp;ligjare van die Son af.

Dit is ’n reusester wat die waterstof in sy kern opgebruik en weg van die hoofreeks beweeg het. Dit het uitgesit tot sowat 55 keer die radius van die Son en sy ligsterkte is sowat 673 keer die Son s'n. Die geraamde effektiewe temperatuur van sy buitenste skil is 3&nbsp;882&nbsp;K, wat laer as die Son s’n van 5&nbsp;778&nbsp;K is, en dit gee aan die ster die tipiese oranje kleur van K-tipe sterre.

Alpha Lyncis is vermoedelik ’n veranderlike ster met ’n klein omvang van tussen 3,17 en 3,12&nbsp;magnitude. Dié soort veranderlikheid kom gewoonlik voor in sterre wat ’n onaktiewe koolstofkern ontwikkel het wat deur ’n skil omring word wat helium verbrand, en dit dui daarop dat Alpha Lyncis besig is om in ’n soort Mira-veranderlike te evolueer.

## Verwysings 
## Bronne
*15px Hierdie artikel is vertaal uit die Engelse Wikipedia
Alpha Mensae

**Alpha Mensae** (afgekort as **α Men**) is die helderste ster in die sterrebeeld Tafel (Mensa). Met ’n skynbare magnitude van 5,09 is dit die dofste luside (die helderste ster in ’n sterrebeeld) aan die naghemel. Vanweë sy deklinasie is dit die beste te sien in die Suidelike Halfrond, maar dit is ook net noord van die ewenaar laag in die lug te sien wanneer dit op sy hoogste punt is.

## Eienskappe
Die ster het ’n sterreklassifikasie van G7&nbsp;V, wat aandui dit is ’n geel hoofreeksster wat nog waterstof in sy kern in helium omskakel. Dit is omtrent so groot soos die Son, maar koeler: Sy massa is omtrent 110% van dié van die Son, sy radius sowat 99% en sy ligsterkte 83% van die Son s’n. Sy effektiewe temperatuur is 5&nbsp;587&nbsp;K en hy het ietwat meer metale (elemente swaarder as waterstof en helium) as die Son (112%). Die ster se geraamde ouderdom is 5,4&nbsp;miljard jaar en dit roteer met ’n taamlike stadige spoed van 1,7&nbsp;km/s.

Alpha Mensae is sowat 33&nbsp;ligjare van die Son af en het ’n relatief hoë eiebeweging deur die lug. Dit het sowat 250&nbsp;000 jaar gelede op sy naaste aan die Son gekom (omtrent 10&nbsp;ligjare). ’n Oormaat infrarooistraling is om die ster bespeur, wat dui op die teenwoordigheid van ’n sirkumstellêre skyf met ’n radius van meer as 147&nbsp;AE. Die Herschel-ruimtesterrewag kon dit egter nie bevestig nie. 

Die ster het ’n rooidwergmetgesel teen ’n hoekskeiding van 3,05&nbsp;boogsekondes, of ’n afstand van sowat 30&nbsp;AE.

## Verwysings 
## Eksterne skakels
* 
* 
* 

*15px Hierdie artikel is vertaal uit die Engelse Wikipedia
Gamma Microscopii

**Gamma&nbsp;Microscopii** (afgekort as **γ&nbsp;Mic**) is die helderste ster in die sterrebeeld Mikroskoop (Microscopium).

Gamma Microscopii het ’n visuele dubbelstermetgesel, CCDM&nbsp;J21013-3215B, teen ’n hoekskeiding van 26&nbsp;boogsekondes. Dié ster het ’n skynbare magnitude van sowat 13,7.

## Verwysings 
## Bronne
*15px Hierdie artikel is vertaal uit die Engelse Wikipedia
Denise Sheer

**Denise Sheer** is in November 2006 aangestel as Professor in Menslikegenetika aan die Instituut vir Sel- en Molekulêre Wetenskap van Queen Mary, Universiteit van Londen. Haar kundigheid sluit in sel- en molekulêre biologie; kankergenetika en epigenetika; en molekulêre patologie van pediatriese breingewasse.

## Opvoeding en Loopbaan 
Sheer het in 1973 'n BS(Hons)-graad in Embriologie en Dierkunde aan die Universiteit van die Witwatersrand, Johannesburg behaal, waarna sy die diagnostiese sitogenetikalaboratorium aan die Suid-Afrikaanse Instituut vir Mediesenavorsing vir twee jaar bestuur het.

Sy het toe na die genetika-laboratorium van die Universiteit van Oxford geskuif waar sy 'n D.Phil in 1980 behaal het. Sy het 'n postdoktorale navorsingsgenootskap aan die Koninklike Kankernavorsingsfonds voltooi en was as hoof van die menslike sitogenetikalaboratorium van 1983 tot 2006 aangestel. Hier het sy beduidende genetiese afwykings in baie kwaadaardige kankers geïdentifiseer en  kritiese ontdekkings gemaak op chromosoomargitektuur.

In 2006 het sy saam met haar navorsingsgroep na die Blizard-instituut in die Sentrum vir Genomika en Kindergesondheid aan Queen Mary's School of Medicine and Dentistry verskuif.
duimnael | Glioma van die linker parietalelob. RT-skandering met kontrasverbetering.
Haar huidige navorsing is 'n intervensionele klinieseproef wat die behandeling van jong pasiënte met herhalende  lae graad glioma bestudeer, wat voltooi moet word in 2020. Die groep het die Jeremy Jass-prys vir Uitnemendheid in Patologie vir hierdie werk ontvang.

Sheer het 273 publikasies en 11,000 aanhalings op *Research Gate* en byna 15,000 aanhalings op *Google Scholar*. Die werk wat Sheer en haar groep gedoen het, is sedert 2013  deur die *Brain Tumor Charity* befonds en sy het die Navorsingsbetrokkenheidstoekenning van die *"Brain Tumor Charity Celebrating You"*-toekennings gewen.

## Verwysings 
## Eksterne skakels
*Denise Sheer op Google Scholar
*Denise Sheer op ResearchGate
*Denise Sheer op Twitter
*Cancer Research UK-webwerf
Vaupés (departement)

regs|duimnael|200px|Vlag van Vaupés.
regs|duimnael|200px|
[links|duimnael|250px|Ligging van Vaupés in [Colombia.]]
**Vaupés** is 'n departement van Colombia. Die hoofstad is Mitú.
Nu Octantis

**Nu Octantis** (afgekort as **ν Oct**) is ’n spektroskopiese dubbelster in die sterrebeeld Oktant met ’n wentelperiode van sowat 2,9&nbsp;jaar. Die versteurings kan egter daaraan toegeskryf word dat die sekondêre ster self ’n dubbelster is, aangesien die vorming van ’n planeet in so ’n stelsel moeilik sal wees vanweë dinamiese versteurings.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Peacock

**Peacock** (ook bekend as **Alpha Pavonis** of **α Pav**) is ’n dubbelster in die suidelike sterrebeeld Pou (Pavo), naby sy grens met die Teleskoop.

## Naam
Die ster se Bayer-naam is "Alpha Pavonis". Die historiese naam, "Peacock" is in die laat 1930's deur Her Majesty's Nautical Almanac Office daaraan gegee tydens die samestelling van die *Air Almanac*, ’n navigasie-almanak vir die Britse lugmag (RAF). Van die 57 sterre wat in die nuwe almanak ingesluit is, het twee geen klassieke name gehad nie: Alpha Pavonis en Epsilon Carinae. Die RAF het daarop aangedring dat al die sterre name moet hê en nuwe name is dus geskep. Alpha Pavonis is "Peacock" genoem (*pavo* is Latyn en *peacock* Engels vir "pou") en Epsilon Carinae is "Avior" genoem. die amptelike naam "Peacock" vir die ster goedgekeur.

## Eienskappe
Met ’n skynbare magnitude van 1,94 is Peacock die helderste ster in die Pou. Volgens parallaksmetings is dit sowat 179&nbsp;ligjare van die Son af. Sy massa en radius is sowat ses keer dié van die Son, maar sy ligsterkte is 2&nbsp;200 keer die Son s'n. Die effektiewe temperatuur van sy fotosfeer is 17&nbsp;700&nbsp;K, wat die ster die tipiese blouwit kleur van B-tipe sterre gee. Dit is van spektraaltipe B3&nbsp;V, dus ’n hoofreeksster, hoewel ouer studies dikwels daaraan die ligsterkteklas van ’n subreus gegee het. Dit word as B2,5&nbsp;IV geklassifiseer in die *Bright Star Catalogue*.

Die stelsel is moontlik lid van die Tucana-Horologium-assosiasie van sterre wat saam deur die ruimte beweeg. Die geraamde ouderdom van die assosiasie is 45&nbsp;miljoen jaar. Peacock het ’n uitsonderlike snelheid van  relatief tot sy buursterre.

## Metgesel
Drie sterre word genoem as metgeselle vir Alpha Pavonis: twee van die 9de magnitude by sowat 4&nbsp;boogminute; en ’n F5-hoofreeksster van die 12de magnitude by sowat 1&nbsp;boogminuut. Die twee metgeselle van die 9de&nbsp;magnitude is net 17&nbsp;boogsekondes van mekaar af.

Alpha Pavonis A is ’n spektroskopiese dubbelster wat bestaan uit twee sterre wat elke 11,753&nbsp;dae om mekaar wentel. Die twee sterre is nog nie individueel waargeneem nie en daarom is min van die metgesel bekend, behalwe dat sy massa minstens 0,26&nbsp;sonmassas is. 

## Verwysings 
## Eksterne skakels
*Peacock - Jim Kaler's Stars
*15px Hierdie artikel is vertaal uit die Engelse Wikipedia
August-prys

[duimnael|regs|[August Strindberg, na wie die prys vernoem is]]
Die **August-prys** (Sweeds: *Augustpriset*) is 'n jaarlikse Sweedse literêre prys wat reeds sedert 1989 deur die Sweedse Uitgewersvereniging toegeken word. 

## Prys 
Vir die eerste drie jaar was daar slegs een algemene kategorie vir toekennings. Vanaf 1992 is pryse toegeken in die volgende kategorieë: Fiksie, Nie-fiksie en Kinders en Jong Volwassenes. Die prys is vernoem na August Strindberg.

## Keuring 
Alle Sweedse uitgewers mag benoemings maak. 'n Beoordelingspaneel plaas in elke kategorie ses titels op 'n kortlys. Hierdie titels word dan gelees en gekeur deur 63 persone, 21 in elke kategorie. Die paneellede kom van regoor Swede en bestaan uit boekverkopers, bibliotekarisse en bibliotekaresse en literêre kritici. Die boeke wat die grootste aantal stemme kry wen die prys.

Die pryse word oorhandig by die Berwaldhallen in Stockholm. Die wenners ontvang elk 100&nbsp;000 Sweedse kroon, asook 'n brons standbeeldjie deur die beeldhouer Michael Fare.

## Wenners (in vetdruk) en benoemdes 
### Beste boek (1989–1991) 
### Fiksie 
### Nie-fiksie 
### Kinders en Jong Volwassenes 
## Verwysings 
## Notas 
## Eksterne skakels 
* Amptelike webwerf
Derde kabinet van John Vorster

|-
| style="border-top: 1px solid #999" |240x240px|B.J. Vorster
|-
| style="border-top: 1px solid #999" |**Premier** (1966–1978) John Vorster**Party**:*Nasionale Party*
|-
| style="border-top: 1px solid #999" |**Periode**:1966 – 1978Republiek van Suid-Afrika – Apartheid
|}

Die **Kabinet van B.J. Vorster** was vanaf 29 April 1974 tot 10 Oktober 1978 in Suid-Afrika aan bewind.

## Samestelling van derde kabinet 
## Sien ook 
* Nasionale Party
Enif

**Enif** (ook bekend as **Epsilon Pegasi** of **ε Peg**) is die helderste ster in die noordelike sterrebeeld Vlieënde Perd (Pegasus). Met ’n gemiddelde skynbare magnitude van 2,4 dit as die amptelike naam van die ster goedgekeur. 

## Eienskappe
Enif is ’n geëvolueerde ster wat reeds sy superreusfase binnegegaan het, soos gesien kan word aan sy sterreklassifikasie van K2&nbsp;Ib. Sy massa is na raming 12 keer dié van die Son en sy hoekdeursnee is . Op hierdie afstand gee dit ’n enorme fisieke radius van 185 keer die Son s'n. Sy ligsterkte is rofweg 12&nbsp;250 keer die Son s’n teen ’n effektiewe temperatuur van 4&nbsp;337&nbsp;K. Dié temperatuur is laer as die Son s’n en dit gee die ster die tipiese oranje kleur van ’n K-tipe ster.

Enif het waarskynlik ’n kort deel van sy lewensduur oor, hoewel dit onbekend is of dit as ’n supernova sal ontplof of ’n skaars neon-suurstof-witdwerg sal word, aangesien sy massa op die grens lê tussen sterre wat sal ontplof of nie. Volgens waarnemings het Enif al op ’n paar geleenthede skielik baie helderder geword, wat aanleiding gegee het tot die teorie dat dit (en moontlik nog ’n superreus) enorme vlamme genereer wat dié van die Son oorskadu. Dit is ’n stadige onreëlmatige (LC-)veranderlike  waarvan die skynbare magnitude wissel tussen 0,7 en 3,5. 

Sy spektrum toon ’n oormaat van die elemente stronsium en barium, wat die gevolg kan wees van die S-proses van nukleosintese in sy buitenste atmosfeer. Dit het ’n relatief hoë uitsonderlike snelheid van .

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Mirfak

**Mirfak** (ook bekend as **Alpha Persei** of **α&nbsp;Per**) is die helderste ster in die noordelike sterrebeeld Perseus, ook helderder as die sterrebeeld se bekendste ster, Algol. Mirfak het ’n skynbare magnitude van 1,8

Die ster word in Hawaise sterrekunde "Hinali'i" genoem, ’n naam wat ’n groot tsoenami gedenk. Volgens sommige Hawaise volksvertellings is ''Hinali'i'' die punt van skeiding tussen die aarde en die lug wat ontstaan het met die skepping van die Melkweg.

## Verwysings 
## Bronne
*15px Hierdie artikel is vertaal uit die Engelse Wikipedia
Gamma2 Normae

**Gamma2 Normae** (afgekort as **γ2 Nor**) is die helderste ster in die suidelike sterrebeeld Winkelhaak (Norma). Met sy skynbare magnitude van 4,02

Dit is ’n geëvolueerde geelkleurige reusester van spektraaltipe K0&nbsp;III Dit is ’n rooiklontster op die horisontale tak, wat aandui dit verbrand helium in sy kern. Sy ligsterkte is omtrent 51 keer die Son s'n en sy effektiewe temperatuur is 4&nbsp;699&nbsp;K.

Gamma2 Normae het ’n nabygeleë metgesel. Hulle is eers as ’n dubbelster beskou, maar volgens latere data is die metgesel verder weg geleë. Nog ’n ster van die 16de magnitude en met ’n temperatuur van  is 20&nbsp;boogsekondes van Gamma2 Normae af en het dieselfde parallaks en eiebeweging.

Gamma1 Normae is ’n geel superreus wat verder van die Son af en byna ’n magnitude dowwer as Gamma2 Normae is.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Luside

’n **Luside**, van die Latynse *lūcida (stēlla)*, "helder (ster)", is die helderste ster in ’n sterrebeeld. Voorbeelde is Rigel (die luside van die Jagter), Polaris (die Klein Beer) en Vega (die Lier).

Vir ’n lys lusides, sien Lys van sterrebeelde.

## Verwysings
Annelisa Weiland

**Annelisa Dora Deborah Weiland** is 'n Suid-Afrikaanse aktrise. Sy is bekend vir haar rol as Hilda van Zyl in die Afrikaanse sepie *7de Laan*.

## Filmografie 
### Rolprente 
* 1973: *Die Sonvreter*
* 1974: *Babbelkous*
* 1976: *Daar Kom Tant Alie*
* 1979: '''n Plekkie in die son*
* 1979: *40 Days*
* 1980: *Skelms*
* 1983: *Funny People II*
* 1985: *Boetie op Manoeuvres*
* 2017: *Meerkat Maantuig*
* 2018: *Susters*

### Televisierolprente 
* 1976: *Liesbeth Slaap Uit*
* 1978: *Die Koster*
* 1982: *Die dame met die kamelias*
* 1982: *Sterretjie*
* 1983: *Die kersietuin*
* 1983: *Hamlet: Prince of Denmark*
* 1984: *Juffrou Julia*
* 1984: *Drie Susters*
* 1998: *Die Vierde Kabinet*

### Televisiereekse 
* 1976: *Dokter, Dokter*
* 1978: *Drama Drama*
* 1980: *Meulenhof se mense*
* 1981: *Ntunzini-Spa*
* 1981: *Die Avonture van Joachim Verwey*
* 1986: *Señor Smith*
* 1988: *Huisjakker*
* 1988: *Dot en Kie*
* 1989: *Saartjie*
* 1993: *Glaskasteel*
* 1994: *Torings*
* 1997: *Triptiek II*
* 1999: *Iemand om lief te hê*
* 2000: *7de Laan*
* 2019: *Lui maar op, Belinda*
* 2019: *Suidooster''

## Verwysings 
## Eksterne skakels 
*
Ankaa

**Ankaa** (ook bekend as **Alpha Phoenicis** of **α Phe**) is die helderste ster in die sterrebeeld Feniks (Phoenix).

## Name
Die ster se Bayer-naam is "α Phoenicis". Sy tradisionele naam, "Ankaa", kom van die Arabiese العنقاء *al-ʽanqāʼ* "die feniks" (na aanleiding van die sterrebeeld se naam). Middeleeuse Arabiese sterrekundiges het die sterrebeeld "Dau" geskep (waar Feniks is), en dus is ’n ander gewilde naam vir die ster "Nair al Zaurak", 

## Eienskappe
Ankaa is ’n spektroskopiese dubbelster met twee komponente wat elke 3&nbsp;848,8&nbsp;dae (10,5&nbsp;jaar) om mekaar wentel. Die gesamentlike sterreklassifikasie van die stelsel is K0,5&nbsp;IIIb, wat ooreenstem met die spektrum van ’n reusester. Dit het ’n skynbare magnitude van 2,4 en word dus effens oorskadu deur sy bure van die 1ste magnitude, Achernar (α Eridani) en Fomalhaut (α Piscis Australis). Volgens parallaksmetings is dit sowat 85&nbsp;ligjare van die Son af. Sy radius is omtrent 15 keer dié van die Son.

Die ster is vermoedelik in die middel van ’n kort maar stabiele heliumverbrandingsfase in sy evolusie, maar sal waarskynlik redelik binnekort sy buitenste lae as ’n planetêre newel wegstoot en ’n witdwerg word. 

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Be-ster

[thumb|240px|’n Voorstelling van [Achernar, die helderste Be-ster.]]

**Be-sterre** is ’n heterogene groep B-tipe sterre met emissielyne. ’n Enger definisie, wat soms klassieke Be-sterre genoem word, is ’n B-ster wat nie ’n superreus is nie en waarvan die spektrum een of meer Balmer-emissielyne het of in ’n stadium gehad het.

## Definisie en klassifikasie
Baie sterre het B-tipe spektrums en toon waterstofemissielyne, insluitende baie superreuse, Herbig Ae/Be-sterre, massaoordraende dubbelsterre en B(e)-sterre. Daar word verkies om die term "Be-ster" net te gebruik vir sterre wat nie superreuse is nie en een of meer Balmerlyne in emissie toon. Dikwels word na hulle as klassieke Be-sterre verwys. Die emissielyne kan net op sekere tye sigbaar wees.

Hoewel die Be-tipe spektrum sterker by B-tipe sterre voorkom, kan dit ook gesien word by O-tipe en A-tipe skilsterre, en hulle word ook soms Be-sterre genoem. Be-sterre is gewoonlik hoofreekssterre, maar ’n paar subreuse en reusesterre word ook ingesluit.

## Model
Namate die proses van emissielyne in die vroeë 20ste eeu beter verstaan is, het dit duidelik geword hierdie lyne by Be-sterre moet kom van ’n sirkumstellêre skyf van materiaal wat uit die ster gewerp word vanweë die ster se vinnige rotasie. Al die waarneembare eienskappe van Be-sterre kan nou verduidelik word aan die hand van ’n gasagtige skyf wat gevorm word deur materiaal wat uit die ster gewerp word. Die oormaat infrarooi en polarisasie is die gevolg van die verstrooiing van sterlig in die skyf, terwyl die lyn-emissie gevorm word deur die reprosessering van ultravioletlig in die gasagtige skyf.

## Skilsterre
Sommige Be-sterre toon spektrumeienskappe wat vertolk kan word as die resultaat van ’n "skil" gas om die ster, of meer akkuraat ’n skyf of ring. Hierdie skileienskappe word vermoedelik veroorsaak wanneer die skyf wat om baie Be-sterre voorkom, reg van die kant van die Aarde af gesien word en baie smal absorpsielyne in die spektrum skep.

## Verwysings 
## Nog leesstof
*

## Eksterne skakels
* Philippe Stee se tuisblad: Hot and Active Stars Research
* Artikel deur Olivier Thizy: Be Stars
*15px Hierdie artikel is vertaal uit die Engelse Wikipedia
Alcantara (mikroveselstof)

200px
200px

----

**Alcantara** is 'n handelsmerk vir 'n mikrovesel-vliesstof wat van poliëster en poliuretaan vervaardig word. Die stof het 'n voorkoms en tekstuur wat baie op dié van Sweedse leer lyk en voel ook so aan. Die materiaal het asemhalende en anti-allergiese eienskappe, is waterwerend en brandtraag, en kan in 'n oneindige verskeidenheid van effens glansende kleure, met diktes van tussen 0,4 en 1,2 millimeter, vervaardig word. Net soos ander mikrovesels is ook Alcantara só fyn dat 'n 10&nbsp;000 meter lange vesel minder as 1 gram weeg.
[duimnael|links|Die sleutelbord-oppervlak van *[Microsoft* se luukse skootrekenaar *Surface Laptop 2* is met *Alcantara* oortrek]]
Die stof is in 1970 deur Miyoshi Okamoto, 'n wetenskaplike in diens van die Japannese chemiese onderneming *Toray Industries*, ontwikkel. In 1972 het *Toray* en die Italiaanse chemiese maatskappy *ENI* 'n gesamentlike onderneming gevestig, *Alcantara SpA* in die Umbriese stad Terni, wat die nuwe mikroveselstof begin vervaardig en internasionaal versprei het.

Alcantara word deur middel van die ekstrusieproses, teen 'n hoë temperatuur en onder hoë druk vervaardig. Weens die ingewikkelde en tydintensiewe proses, wat benodig word om baie dun en sagte vesels te verkry, hou Alcantara geen prysvoordele teenoor natuurlike leer in nie, maar kan makliker verwerk word met minder afval. Dit is bowendien duursamer as leer. 

Alcantara word gebruik vir die vervaardiging van klere, vir meubels en die interieur van motors in die hoër pryssegment. Meubels en motorsitplekke, wat met Alcantara oortrek is, is meer bestand teen wrywing as natuurlike leer en hou dus langer. Alcantara is nogtans minder vlekbestand as egte leer. Vlekke uit ouer Alcantara-oortreksels kan nie maklik verwyder word nie en laat in elk geval meer of minder sigbare spore.

## Verwysings
Skilster

[thumb|240px|Pleione in die [Plejades (sterreswerm)|Plejades is ’n skilster.]]

’n **Skilster** is ’n ster met ’n uitsonderlike spektrum wat uiters breë absorpsielyne toon, asook sommige baie smal absorpsielyne. Hulle het gewoonlik ook emissielyne, veral van die Balmerreeks, maar soms ook ander. Die breë absorpsielyne is vanweë die vinnige rotasie van die fotosfeer, die emissielyne vanweë ’n ewenaarskyf (of "skil") en die smal absorpsielyne word gevorm wanneer die skyf byna direk van die kant gesien word.

Skilsterre het sterreklassifikasies van O7,5 tot F5 en ’n rotasiespoed van 200-300&nbsp;km/s, naby aan die punt waar die rotasieversnelling die ster sal ontwrig.

## Spektrum
Die skilsterre word gedefinieer as ’n groep met breër fotosferiese spektraallyne vanweë hul rotasie in kombinasie met baie smal absorpsielyne. Emissielyne is dikwels teenwoordig, maar nie altyd nie. Die presiese spektraallyne kan in ’n mate wissel: Balmer-emissielyne is baie algemeen, maar kan swak of afwesig wees in koeler sterre; Fe(II)-lyne is algemeen, maar nie altyd teenwoordig nie; heliumlyne kan in die warmste sterre gesien word. Die breedte van die fotosferiese lyne neem toe met die rotasie, en rotasiesnelhede kan  of meer wees.

Skilsterre het dikwels emissielyne en is dus dikwels Be-sterre, maar kan ook in spektraaltipes O, A en soms F voorkom.

Die oorgrote meerderheid bekende skilsterre is van spektraaltipe B. As gevolg hiervan word baie koeler skilsterre waarskynlik oorgesien. Die Be-verskynsel, en daarom die term Be-ster self, word nou algemeen gebruik vir soortgelyke sterre nie net van klas B nie, maar ook A en soms O en F.

## Veranderlikheid
Skilsterre toon dikwels veranderlikheid in hulle spektrum en helderheid. Die skileienskappe kan kom en gaan, sodat die ster van ’n skilster in ’n normale B-ster of Be-ster kan verander. Skilsterre wat ’n onreëlmatige veranderlikheid toon vanweë veranderings in, of die verdwyning van, die "skil" word dikwels Gamma Cassiopeiae-veranderlikes genoem. Pleione en Gamma Cassiopeiae self is albei veranderlike sterre met afgebroke skilepisodes waar sterk skileienskappe in die spektrum verskyn en die helderheid aansienlik toe- of afneem. Op ander tye is die skil nie in die spektrum waarneembaar nie, en selfs die emissielyne kan verdwyn.

## Verwysings 
## Nog leesstof
* 
* 

## Bronne
* 15px Hierdie artikel is vertaal uit die Engelse Wikipedia
Quentin Meillassoux

**Quentin Meillassoux** (Parys, 1967)  is 'n Franse filosoof. Hy onderrig tans by die École Normale Supérieure en is die seun van die antropoloog Claude Meillassoux. Hy is die hoofvoorstander van die spekulatiewe realisme.

## Lewe en werk 
Meillassoux is 'n student van die filosoof Alain Badiou, wat ook die voorwoord vir Meilassoux se eerste werk *Après la finitude* (2006) geskryf het.  Hy was ook 'n student aan die Lycée Louis-le-Grand. Badiou voer aan dat Meilassoux in hierdie werk 'n hele nuwe pad vir kontemporêre filosofie uitlê, anders as Immanuel Kant se drie alternatiewe van kritiek, skeptisisme en dogmatisme. 

Meillassoux verklaar in hierdie boek dat die filosofie na Kant oorheers word deur wat Meillassoux noem "korrelasie-isme", wat die idee beskryf dat die mens nie kan bestaan sonder die wêreld of die wêreld sonder die mens nie.  Meillassoux argumenteer egter dat dit 'n onregverdige stap is, waardeur die filosofie die probleem van hoe om die wêreld te beskryf soos dit regtig is, opsy kan sit. Na aanleiding van Badiou en sy belangstelling in wiskunde, meen Meillassoux dat dit juis met wiskunde is dat ons die primêre eienskappe (soos ekstensiwiteit, massa, ...) van die wêreld kan bereik, in teenstelling met persepsie, wat slegs die sekondêre eienskappe (soos kleur, reuk, ...) behaal.

Daarbenewens probeer Meillassoux ook aan te toon dat hierdie "agnostiese skeptisisme", wat sê dat ons nie seker kan weet of daar so iets as oorsaaklikheid bestaan nie, in die radikale sekerheid omskep moet word, dat daar nie iets so 'n oorsaaklikheid is nie. Hy verklaar verder dat dit gevolglik noodsaaklik is dat alle natuurwette voorwaardelik is. Die wêreld is 'n soort groot chaos waarin die wet van voldoende grond verlaat moet word, alhoewel die wet van nie-teenstrydigheid steeds van toepassing is.

Om hierdie redes verwerp Meillassoux die klassieke metafoor van Kant se Koperniese-revolusie in die filosofie. Dit is immers Kant wat die wêreld laat afhang van hoe mense dit waarneem, wat tot die Duitse idealisme gelei het. Meillassoux praat van sy eie werk as 'n "Ptolemaïese-  teenrevolusie".

## Bibliografie 
•	MEILLASSOUX, QUENTIN, *Après la finitude. Essai sur la nécessité de la contingence*(Parys, Le Seuil, 2006)

•	MEILLASSOUX, QUENTIN, ''Le nombre et la sirène'. Un déchiffrage du Coup de dés de Mallarmé* (Fayard, 2011)

## Verwysings 
## Eksterne skakels 
*  *Conférences'' met Meillassoux

*  Interview met Meillassoux

## Notas
SS Quanza

duimnael|Die SS Quanza
'*SS *Quanza''''' was 'n Portugese passasier- en vragskip in die Tweede Wêreldoorlog, bekend vir die vervoer van 317 mense, baie van hulle vlugtelinge, van Nazi-besette Europa tot Noord-Amerika in 1940. Ten minste 100 van die passasiers was Jode.

## Vroeë geskiedenis 
Dit is te water gelaat as *Portugal*, die skip het egter as *Quanza* in diens gegaan in 1929. Haar gewone roete was van Lissabon, Portugal na Angola, Suid-Afrika en Mosambiek, alhoewel sommige reise is gemaak na Suid-Amerika.

## Verwysings
Alcantara

**Alcantara** kan verwys na:

* Alcantara, 'n mikrovesel wat van poliëster en poliuretaan vervaardig word (handelsmerk)
* die Orde van Alcántara, 'n Spaanse ridderorde
* Alcántara, 'n munisipaliteit in die Cáceresprovinsie, Extremadura, Spanje
In Flames

**In Flames** is 'n Sweedse rockgroep van Gotenburg wat in 1990 deur kitaarspeler Jesper Strömblad gestig is. At the Gates, Dark Tranquillity, Soilwork en In Flames is die enigste oorblywende musiekgroepe wat verantwoordelik is vir die ontwikkeling van die genres bekend as *Sweedse death metal* en *melodiese death metal*.

## Diskografie 
* *Lunar Strain* (1994)
* *The Jester Race* (1996)
* *Whoracle* (1997)
* *Colony* (1999)
* *Clayman* (2000)
* *Reroute to Remain* (2002)
* *Soundtrack to Your Escape* (2004)
* *Come Clarity* (2006)
* *A Sense of Purpose* (2008)
* *Sounds of a Playground Fading* (2011)
* *Siren Charms* (2014)
* *Battles* (2016)
* *I, the Mask* (2019)
* *Foregone* (2023)

## Huidige lede 
* Anders Fridén – sang (1995–hede)
* Björn Gelotte – hoof-kitaar (1999–hede), tromme (1995–1999)
* Niclas Engelin –  kitaar (1997–1998, 2011–hede)
* Bryce Paul – baskitaar (2017–hede)
* Tanner Wayne – tromme (2018–hede)